
Grozījumi Valsts sociālo pabalstu likumā
Izdarīt Valsts sociālo pabalstu likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 5., 24. nr.; 2005, 22., 24. nr.; 2006, 7.nr.; 2007, 22., 24. nr.; 2009, 15., 23. nr.; Latvijas Vēstnesis, 2010, 47. nr.; 2012, 190. nr.; 2013, 217., 228. nr.; 2014, 183. nr.; 2015, 127. nr.; 2016, 241. nr.; 2017, 242. nr.; 2019, 45., 75. nr.; 2020, 240 A. nr.; 2021, 86 A. nr.; 2022, 52. nr. ) šādus grozījumus:
13.pantā:
izteikt pirmās daļas ievaddaļu šādā redakcijā:
· " (1) Valsts sociālā nodrošinājuma pabalstu nosaka procentuālā apmērā no Centrālās statistikas pārvaldes tīmekļvietnē publicētās minimālo ienākumu mediānas mēnesī, noapaļotu līdz veseliem euro (turpmāk – ienākumu mediāna), un to piešķir personai, kurai nav tiesību saņemt valsts pensiju (izņemot apgādnieka zaudējuma pensiju personai ar invaliditāti) vai apdrošināšanas atlīdzību sakarā ar nelaimes gadījumu darbā vai arodslimību, ja persona:";
izteikt 1.1 daļu šādā redakcijā:
· " (11) Šā panta pirmās daļas 1. punktā minētajai personai valsts sociālā nodrošinājuma pabalsts ir 20 procentu apmērā no ienākumu mediānas.";
izteikt  1.2 daļu šādā redakcijā:
· " (12) Šā panta pirmās daļas 2. punktā minētajai personai ar III grupas invaliditāti neatkarīgi no nodarbinātības valsts sociālā nodrošinājuma pabalsta apmērs ir:
· 1) 20 procentu apmērā no ienākumu mediānas;
· 2) ja invaliditātes cēlonis ir slimība no bērnības, – 25 procentu apmērā no ienākumu mediānas.";
izteikt 1.3 daļu šādā redakcijā:
· "(13) Šā panta pirmās daļas 2. punktā minētajai personai ar I un II grupas invaliditāti valsts sociālā nodrošinājuma pabalsts ir:
· 1) 20 procentu apmērā no ienākumu mediānas, kuram piemēro koeficientu 1,4 personai ar I grupas invaliditāti un koeficientu 1,2 personai ar II grupas invaliditāti;
· 2) ja invaliditātes cēlonis ir slimība no bērnības, – 25 procentu apmērā no ienākumu mediānas, kuram piemēro koeficientu 1,4 personai ar I grupas invaliditāti un koeficientu 1,2 personai ar II grupas invaliditāti. ";
izteikt 1.5 daļu šādā redakcijā:
„(15) Šā panta pirmās daļas 3. punktā minētajai personai līdz septiņu gadu vecuma sasniegšanai valsts sociālā nodrošinājuma pabalsts ir 25 procentu apmērā no ienākumu mediānas un personai no septiņu gadu vecuma – 30 procentu apmērā no ienākumu mediānas.”
Likums stājas spēkā 2023. gada 1. jūlijā.

	Labklājības ministre
	(paraksts*)
	E. Siliņa


* Dokuments ir parakstīts ar drošu elektronisko parakstu

